﻿

**ORDIN nr. 1.399 din 26 octombrie 2009**

pentru aprobarea Procedurii privind modul de evidenţă şi raportare a datelor referitoare la baterii şi acumulatori şi la deşeurile de baterii şi acumulatori

**EMITENT:**

MINISTERUL MEDIULUI

**PUBLICAT ÎN:**

MONITORUL OFICIAL nr. 797 din 23 noiembrie 2009

**Data Intrarii in vigoare: 23 Noiembrie 2009**

-------------------------------------------------------------------------

**Forma consolidată valabilă la data de 09 Noiembrie 2017**

**Prezenta formă consolidată este valabilă începând cu data de 23 Noiembrie 2009 până la data selectată**

  Luând în considerare Referatul de aprobare nr. 76.518/TO din 20 octombrie 2009,

  în baza art. 9 alin. (9) din Hotărârea Guvernului nr. 1.132/2008 privind regimul bateriilor şi acumulatorilor şi al deşeurilor de baterii şi acumulatori,

  în temeiul art. 5 alin. (7) din Hotărârea Guvernului nr. 57/2009 privind organizarea şi funcţionarea Ministerului Mediului şi al art. 9 alin. (4) din Hotărârea Guvernului nr. 1.720/2008 privind organizarea şi funcţionarea Ministerului Economiei, cu modificările şi completările ulterioare,

  ministrul mediului, interimar, şi ministrul economiei emit următorul ordin:

  ART. 1

  Se aprobă Procedura privind modul de evidenţă şi raportare a datelor referitoare la baterii şi acumulatori şi la deşeurile de baterii şi acumulatori, prevăzută în anexa care face parte integrantă din prezentul ordin.

  ART. 2

  Agenţia Naţională pentru Protecţia Mediului va duce la îndeplinire prevederile prezentului ordin.

  ART. 3

  Prezentul ordin se publică în Monitorul Oficial al României, Partea I.

             p. Ministrul mediului, interimar,

                  Dan Cârlan,

                secretar de stat

                Ministrul economiei,

                Adriean Videanu

  ANEXĂ

                   PROCEDURA

        privind modul de evidenţă şi raportare a datelor

       referitoare la baterii şi acumulatori şi la deşeurile

               de baterii şi acumulatori

  ART. 1

  (1) **Producătorii** de baterii şi acumulatori sunt obligaţi **să raporteze anual** Agenţiei Naţionale pentru Protecţia Mediului date privind:

  a) cantitatea şi tipurile de baterii şi acumulatori introduse pe piaţă, conform anexei nr. 1;

  b) cantitatea, numărul şi tipurile de deşeuri de baterii şi acumulatori colectate, tratate şi reciclate, conform anexei nr. 1, însoţite de acte doveditoare primite de la operatorii economici autorizaţi pentru colectare, tratare şi reciclare cu care au încheiat contracte;

  c) cantitatea, numărul şi categoriile de deşeuri de baterii şi acumulatori exportate, conform anexei nr. 1, însoţite de acte doveditoare primite de la operatorii economici cu care au încheiat contracte.

  (2) Datele de raportare prevăzute la alin. (1) se transmit până la data de **28 februarie** a anului următor celui în care a avut loc introducerea pe piaţă a bateriilor şi acumulatorilor, prin adresă oficială semnată şi ştampilată de persoana autorizată.

  (3) Prima raportare se va face în anul următor înregistrării, până la data de 28 februarie.

  ART. 2

  Producătorii care deţin mai multe puncte de lucru vor raporta o singură dată situaţia centralizată, conform art. 1.

  ART. 3

  (1) Organizaţiile colective autorizate transmit Agenţiei Naţionale pentru Protecţia Mediului datele referitoare la baterii şi acumulatori pentru operatorii economici pentru care au preluat responsabilitatea, conform prevederilor art. 1.

  (2) Raportarea prevăzută la alin. (1) este însoţită de lista producătorilor de baterii şi acumulatori pentru care organizaţia colectivă a preluat responsabilitatea pentru anul de referinţă.

  (3) Prima raportare se va face în anul următor autorizării, până la data de 28 februarie.

  ART. 4

  (1) Producătorii care transferă unei organizaţii colective responsabilitatea privind realizarea obiectivelor anuale de colectare, valorificare şi reciclare a deşeurilor de baterii şi acumulatori, conform art. 7 alin. (7) lit. b) din Hotărârea Guvernului nr. 1.132/2008 privind regimul bateriilor şi acumulatorilor şi al deşeurilor de baterii, au obligaţia de a transmite Agenţiei Naţionale pentru Protecţia Mediului copia contractului/contractelor de transfer de responsabilitate, în termen de 10 zile de la semnarea contractului.

  (2) Orice modificare survenită faţă de informaţiile transmise Agenţiei Naţionale pentru Protecţia Mediului conform alin. (1) va fi anunţată agenţiei în termen de 30 de zile de la apariţia acesteia.

  ART. 5

  (1) **Operatorii economici care colectează** deşeuri de baterii şi acumulatori sunt obligaţi să **raporteze** autorităţii teritoriale pentru protecţia mediului din judeţul în a cărui rază teritorială funcţionează fiecare punct de lucru, până la data de **28 februarie** a fiecărui an, informaţii conform **anexei nr. 2.**

  (2) **Operatorii economici care tratează** deşeuri de baterii şi acumulatori sunt obligaţi să **raporteze** autorităţii teritoriale pentru protecţia mediului din judeţul în a cărui rază teritorială funcţionează fiecare punct de lucru, până la data de **28 februarie** a fiecărui an, informaţii conform **anexei nr. 3.**

  (3) **Autorităţile teritoriale** pentru protecţia mediului sunt obligate să transmită datele centralizate la nivel judeţean, conform anexelor nr. 2 şi 3, către agenţiile regionale pentru protecţia mediului, până la data de 15 martie a fiecărui an.

  (4) Agenţiile regionale pentru protecţia mediului sunt obligate să transmită datele centralizate şi verificate la nivel regional către Agenţia Naţională pentru Protecţia Mediului, până cel târziu la data de **31 martie** a fiecărui an.

  ART. 6

  (1) Raportările prevăzute la art. 1 alin. (1) şi la art. 5 alin. (1) şi (2) se constituie într-o bază de date naţională, organizată la nivelul Agenţiei Naţionale pentru Protecţia Mediului.

  (2) Sinteza datelor privind bateriile şi acumulatorii puşi pe piaţă şi deşeurile de baterii şi acumulatori la nivel naţional se publică pe pagina de internet a autorităţii centrale pentru protecţia mediului, în vederea asigurării accesului publicului la aceste informaţii.

  ART. 7

  Anexele nr. 1-3 fac parte integrantă din prezenta procedură.

  ANEXA 1

  la procedură

               Raportarea producătorilor

  Denumirea societăţii:

  Localitatea:

  Adresa:

  Tel./Fax/E-mail:

  Cod CAEN pentru activitatea de bază:

  C.U.I.:

  Nr. de înregistrare emis de Autoritatea Naţională pentru Protecţia Mediului:

  Persoana de contact:

  1. Baterii şi acumulatori produse/importate în anul...........

 ┌───────────────────────┬────────────────────────────────────┬───────────────┐

 │ │ Produse proprii │ Produse │

 │ Tipul de baterii ├─────────────────┬──────────────────┤ importate │

 │ şi acumulatori\*) │Cantitatea totală│Din care exportate│ │

 │ ├────────┬────────┼────────┬─────────┼───────┬───────┤

 │ │ Tone │ Număr │ Tone │ Număr │ Tone │ Număr │

 ├───────────────────────┼────────┼────────┼────────┼─────────┼───────┼───────┤

 │ │ │ │ │ │ │ │

 ├───────────────────────┼────────┼────────┼────────┼─────────┼───────┼───────┤

 │ │ │ │ │ │ │ │

 ├───────────────────────┼────────┼────────┼────────┼─────────┼───────┼───────┤

 │ Total │ │ │ │ │ │ │

 └───────────────────────┴────────┴────────┴────────┴─────────┴───────┴───────┘

\_\_\_\_\_\_\_\_\_

  \*) Se vor specifică separat tipurile şi cantităţile de baterii sau

  acumulatori, aşa cum sunt prevăzute în anexa nr. 2 la Procedura de

  înregistrare a producătorilor de baterii şi acumulatori, aprobată prin

  Ordinul ministrului mediului şi al ministrului economiei nr. 669/1.304/2009.

  2. Deşeuri de baterii şi acumulatori colectate în anul ..........

 ┌────────────────┬──────────────┬──────────────┬──────────────┬──────────────┐

 │Tipul de deşeuri│ Cantitatea │ Cantitatea │ Cantitatea │ Cantitatea │

 │ de baterii │ colectată │ tratată │ reciclată │ exportată │

 │şi acumulatori\*)│ │ │ │ │

 ├────────────────┼──────┬───────┼──────┬───────┼──────┬───────┼──────┬───────┤

 │ │ Tone │ Număr │ Tone │ Număr │ Tone │ Număr │ Tone │ Număr │

 ├────────────────┼──────┼───────┼──────┼───────┼──────┼───────┼──────┼───────┤

 │ │ │ │ │ │ │ │ │ │

 ├────────────────┼──────┼───────┼──────┼───────┼──────┼───────┼──────┼───────┤

 │ Total │ │ │ │ │ │ │ │ │

 └────────────────┴──────┴───────┴──────┴───────┴──────┴───────┴──────┴───────┘

  \*) Se vor specifică separat tipurile şi cantităţile de baterii sau

  acumulatori, aşa cum sunt prevăzute în anexa nr. 2 la Procedura de

  înregistrare a producătorilor de baterii şi acumulatori, aprobată prin

  Ordinul ministrului mediului şi al ministrului economiei nr. 669/1.304/2009.

    Data:

    Numele şi prenumele: Semnătura şi ştampila

    Funcţia:

  ANEXA 2

  la procedură

       Raportarea operatorilor economici colectori de deşeuri

  Adresa:
  Tel./Fax/E-mail:
  Cod CAEN pentru activitatea de bază:
  C.U.I.:
  Autorizaţie de mediu:
  Persoana de contact:
 ┌───────────────────┬───────┬──────────┬──────────────────┬──────────────────┬─────────────────┬───────┐
 │ │Stoc la│Cantitatea│Cantitatea trimisă│Cantitatea trimisă│ Cantitatea │Stoc la│
 │ │început│colectată │către alte puncte │ către tratare │ exportată │sfârşit│
 │ Tipul de deşeuri │ de an │ │ de colectare │ │ │ de an │
 │ de baterii ├───────┼──────────┼───────┬──────────┼──────┬───────────┼──────┬──────────┼───────┤
 │ şi acumulatori \*) │ Tone │ Tone │ Tone │Destinatar│ Tone │Destinatar │ Tone │Destinatar│ Tone │
 │ │ │ │ │ \*\*) │ │ \*\*) │ │ \*\*\*) │ │
 ├───────────────────┼───────┼──────────┼───────┼──────────┼──────┼───────────┼──────┼──────────┼───────┤
 │ │ │ │ │ │ │ │ │ │ │
 ├───────────────────┼───────┼──────────┼───────┼──────────┼──────┼───────────┼──────┼──────────┼───────┤
 │ Total │ │ │ │ │ │ │ │ │ │
 └───────────────────┴───────┴──────────┴───────┴──────────┴──────┴───────────┴──────┴──────────┴───────┘
  \*) Se vor specifică separat tipurile şi cantităţile de baterii sau acumulatori, conform anexei nr. 1
  la Procedura de înregistrare a producătorilor de baterii şi acumulatori, aprobată prin Ordinul
  ministrului mediului şi al ministrului economiei nr. 669/1.304/2009.
  \*\*) Numele operatorului economic, CUI, CAEN, sediul social, adresa punctului de lucru către care se
  face trimiterea deşeurilor.
  \*\*\*) Ţara de destinaţie, numele operatorului economic, datele de identificare.

    Data:
    Numele şi prenumele: Semnătura şi ştampila
    Funcţia:

  ANEXA 3

  la procedură

      Raportarea operatorilor economici care tratează deşeuri

  Denumirea societăţii:

  Localitatea:

  Adresa:

  Tel./fax/E-mail:

  Cod CAEN pentru activitatea de bază:

  C.U.I.:

  Autorizaţie de mediu:

  Persoana de contact:

  1. Cantităţi de deşeuri de baterii şi acumulatori preluate

 ┌──────────────────┬───────┬──────────┬───────────────────┬──────────┬───────┐

 │ │Stoc la│Cantitatea│ Cantitatea │Cantitatea│Stoc la│

 │ Tipul de deşeuri │început│ preluată │ exportată │ tratată │sfârşit│

 │ de baterii │ de an │ │ │ │ de an │

 │ şi acumulatori\*) ├───────┼──────────┼────────┬──────────┼──────────┼───────┤

 │ │ Tone │ Tone │ Tone │ │ Tone │ Tone │

 ├──────────────────┼───────┼──────────┼────────┼──────────┼──────────┼───────┤

 │ │ │ │ │ │ │ │

 ├──────────────────┼───────┼──────────┼────────┼──────────┼──────────┼───────┤

 │ │ │ │ │ │ │ │

 ├──────────────────┼───────┼──────────┼────────┼──────────┼──────────┼───────┤

 │ Total │ │ │ │ │ │ │

 └──────────────────┴───────┴──────────┴────────┴──────────┴──────────┴───────┘

  \*) Se vor specifică separat tipurile şi cantităţile de baterii sau

  acumulatori, conform anexa nr. 1 la Procedura de înregistrare a

  producătorilor de baterii şi acumulatori, aprobată prin Ordinul ministrului

  mediului şi al ministrului economiei nr. 669/1.304/2009.

  \*\*) Ţara de destinaţie, numele operatorului economic, datele de

  identificare.

  2. Cantităţi de deşeuri rezultate în urma tratării - se vor înscrie informaţiile
  corespunzătoare pentru fiecare tip de deşeuri de baterii şi acumulatori din tabelul 1.
 ┌───────────┬───────────┬───────┬──────────┬─────────────┬─────────────┬──────────┬───────┐
 │ Tipul de │ Tipul de │Stoc la│Cantitatea│ Cantitatea │ Cod │Destinatar│Stoc la│
 │ deşeuri │ deşeuri │început│ generată │valorificată/│valorificare/│ \*\*\*\*) │sfârşit│
 │de baterii │ provenite │ de an │ (tone) │ eliminată │ eliminare │ │ de an │
 │ şi │din tratare│(tone) │ │ (tone) │ \*\*\*) │ │(tone) │
 │acumulatori│ \*\*) │ │ │ │ │ │ │
 │ tratat\*) │ │ │ │ │ │ │ │
 ├───────────┼───────────┼───────┼──────────┼─────────────┼─────────────┼──────────┼───────┤
 │ │ │ │ │ │ │ │ │
 └───────────┴───────────┴───────┴──────────┴─────────────┴─────────────┴──────────┴───────┘
  \*) Conform Ordinului ministrului mediului şi al ministrului economiei nr. 669/1.304/2009
  privind aprobarea Procedurii de înregistrare a producătorilor de baterii şi acumulatori.
  \*\*) Conform Hotărârii Guvernului nr. 856/2002 privind evidenţa gestiunii deşeurilor şi
  pentru aprobarea listei cuprinzând deşeurile, inclusiv deşeurile periculoase, cu
  modificările ulterioare.
  \*\*\*) Conform Ordonanţei de urgenţă a Guvernului nr. 78/2000 privind regimul deşeurilor,
  aprobată cu modificări şi completări prin Legea nr. 426/2001, cu modificările şi
  completările ulterioare.
  \*\*\*\*) Numele operatorului economic, CUI, CAEN, sediul social, adresa punctului de lucru
  către care se face trimiterea deşeurilor; dacă destinatarul nu este din România, datele
  anterioare se vor completa şi cu numele ţării de destinaţie.

    Data:
    Numele şi prenumele: Semnătura şi ştampila
    Funcţia:

                    ----